GO GEORGE-passasiers juig oor roosters en kaarte by bushaltes | Go George
Dié twee verheugde passasiers kon Maandag hul weg maklik vind op die nuwe paalplakkers by die George-vervoerkern (Transport Hub). Nellie Rollinson (lins) en Koba Pieterse sê die verduideliking op die plakker is so eenvoudig dat hulle maklik kon uitwerk wanneer die volgende bus daar gaan wees.
GO GEORGE het verlede week begin met die aanbring van die nuutste paalplakkers met roetekaarte en tydroosters by die oorklimbushaltes. Dit volg op die finalisering van die huidige busroetes ná maande van verfyning en verbetering van roetes en skedules om by passasiers se behoeftes aan te pas.
Elke bushalte het sy eie stel plakkers wat slegs die tydrooster en roetekaarte van roetes wat by daardie halte stop, toon. Aan die een kant is ‘n lynkaart van die roetes wat by daardie bepaalde halte stilhou, en ‘n stelselkaart wat die passasier ‘n oorsig gee van waar die verskillende roetes loop en waar hulle kan oorklim tussen roetes om hul bestemming te bereik. ‘n Rooi pyl op albei kaarte dui die bepaalde bushalte aan (“You are here”).
Vir enige busverwante navrae, skakel gerus die GO GEORGE-inbelkantoor by 0800 044 044 of besoek die Facebook-blad.
Previous ArticleGO GEORGE passengers delighted about timetables and maps at bus stops
Next ArticleJobless contracted to build sidewalks
FAST FACT: When the bus is due to return to the depot for a shift change, it will read “DEPOT” or “OUT OF SERVICE”… twitter.com/i/web/status/11861…